Рыкарду Куарэжма

**Рыка́рду Андра́дзі Куарэ́жма Бэрна́рду** (;  26 верасьня 1983 году, Лісабон, Партугалія) — колішні партугальскі футбаліст, паўабаронца. Былы гулец нацыянальнай зборнай Партугаліі. Чэмпіён Эўропы 2016 году.

## Кар’ера
### Клюбная
Сваю кар’еру Рыкарду распачаў у 2001 годзе ў моладзевай акадэміі клюбу «Спортынг». У сэзоне 2000—2001 гадоў ён дэбютаваў у другой камандзе клюбу, а на наступны год пераведзены ў склад асноўнай каманды. Дэбют Рыкарду ў партугальскай супэрлізе прыйшоўся на матч супраць «Порту». У сэзоне 2002—2003 гадоў вынікі «Спортынга» ня ўражвалі заўзятараў, якія абвінавачвалі ў гэтым трэнэра Ласла Бёлёні, які не выпускаў на поле адначасова Куарэжму й Крыштыяну Раналду.

У 2003 годзе Куарэжма быў прададзены ў «Барсэлёну» за 6 млн эўра. Ён дэбютаваў у складзе каталёнцаў у таварыскім матчы супраць «Міляна», дзе забіў свой ​​першы гол за клюб. Аднак зь цягам часу ўзаемаадносіны Рыкарду з галоўным трэнэрам «Барсэлёны» Франкам Райкаардам не заладзіліся, і Куарэжма зааявіў аб тым, што адмаўляецца выступаць за клюб, пакуль Райкаард ня сыдзе з каманды.

У выніку Рыкарду пакінуў «Барсэлёну», якая атрымала Дэку з «Порту», а ў абмен аддала Куарэжму й 15 млн эўра. Сваю кар’еру ў «Порту» Куарэжма пачаў з голу ў Супэркубку УЭФА й пераможнага мяча ў браму «Бэнфікі» у матчы на ​​Супэркубак Партугаліі.

1 верасьня 2008 году Рыкарду падпісаў пяцігадовы кантракт з італьянскім клюбам «Інтэрнацыянале» тэрмінам да 30 чэрвеня 2013 году. Аднак за 2 няпоўныя гады ў складзе мілянцаў Куарэжма па розных прычынах, галоўнай зь якіх стаў недахоп трэнэрскага даверу, гэтак і ня здолеў наблізіцца да свайго ўзроўню часоў «Порту», правёўшы ў асноўным складзе нікчэмную колькасьць гульняў.

13 чэрвеня 2010 году Куарэжма перайшоў у турэцкі «Бэшыкташ», сума трансфэру склала 6 млн фунтаў. Першыя галы за новы клюб Рыкарду забіў у матчах Лігі Эўропы 2010 году. У пачатку сакавіка 2012 году зьявілася інфармацыя, што Куарэжма адхілены ад працы з камандай пасьля сваркі з галоўным трэнэрам Карласам Карвалалам. Паводле паведамленьняў турэцкіх СМІ, прычынай сваркі паслужыла замена партугальца ў перапынку матчу Лігі Эўропы супраць мадрыдзкага «Атлетыка». Неўзабаве Куарэжма прынёс выбачэньні за свае выказваньні, у выніку чаго канфлікт быў вычарпаны, і гулец вярнуўся да гульняў за клюб. А затым стала вядома, што кіраўніцтва «Бэшыкташу» адправіла Карвалала ў адстаўку.

Куарежма вярнуўся ў «Порту» ў першы дзень 2014 году, больш за дзесяць тысяч заўзятараў віталі гульца на першай трэніроўцы. Да вяртаньня Рыкарду правёў картокі час у Дубаі, дзе гуляў за мясцовы клюб «Аль-Аглі».

### Міжнародная
У нацыянальнай зборнай Партугаліі Рыкарду дэбютаваў у чэрвені 2003 году ва ўзросьце 20 гадоў у таварыскім матчы супраць зборнай Балівіі. 24 сакавіка 2007 году ён забіў свой ​​першы гол за зборную ў гульні супраць зборнай Бэльгіі.

## Дасягненьні
**«Спортынг»**:
* Чэмпіён Партугаліі: 2002
* Уладальнік Кубка Партугаліі: 2002
* Уладальнік Супэркубка Партугаліі: 2002

**«Порту»**:
* Чэмпіён Партугаліі: 2006, 2007, 2008
* Уладальнік Кубка Партугаліі: 2006
* Уладальнік Супэркубка Партугаліі: 2004, 2006
* Уладальнік Міжкантынэнтальнага кубка: 2004

**«Чэлсі»**:
* Уладальнік Кубка Ангельшчыны: 2009

**«Інтэрнацыянале»**:
* Чэмпіён Італіі: 2009, 2010
* Уладальнік Кубка Італіі: 2010
* Пераможца Лігі чэмпіёнаў: 2010

**«Бэшыкташ»**:
* Чэмпіён Турэччыны: 2016, 2017
* Уладальнік Кубка Турэччыны: 2011

**«Аль-Аглі»**:
* Уладальнік Кубка прэзыдэнта ААЭ: 2013

**Партугалія**:
* Чэмпіён Эўропы: 2016

## Крыніцы

## Вонкавыя спасылкі
* Профіль на афіцыйным сайце «Бэшыкташу»
* Статыстыка на сайце National Football Teams

Катэгорыя:Партугальскія футбалісты